**Odluka kojom se utvrđuje da je potrebno provesti stratešku procjenu utjecaja na okoliš Urbanističkog plana uređenja naselja Cres NA7 ( UPU1)**

Na temelju članka 64. stavka 3. Zakona o zaštiti okoliša („Narodne novine“ broj 80/13, 153/13, 78/15 i 12/18), članka 31. stavak 4. Uredbe o strateškoj procjeni utjecaja strategije, plana i programa na okoliš („Narodne novine“ broj 03/17), članka 47. Statuta Grada Cresa (Službene novine Primorsko-goranske br. 29/09, 14/13, 5/18, 25/18),), te nakon provedenog postupka Ocjene o potrebi strateške procjene utjecaja na okoliš Gradonačelnik Grada Cresa donosi

**ODLUKU**

**kojom se utvrđuje da je potrebno provesti stratešku procjenu utjecaja na okoliš**

**Urbanističkog plana uređenja naselja Cres NA7 ( UPU1)**

**Članak 1.**

Gradonačelnik Grada Cresa je dana 24. veljače 2020. donio Odluku o započinjanju postupka Ocjene o potrebi strateške procjene utjecaja na okoliš Urbanističkog plana uređenja naselja Cres NA7 ( UPU 1) (dalje u tekstu: Plan) KLASA: 350-01/19-1/3, URBROJ: 2213/02-01-02-20-33.

Temeljem navedene odluke Grad Cres je proveo postupak Ocjene o potrebi strateške procjene utjecaja Plana na okoliš.

U postupku Ocjene o potrebi strateške procjene utjecaja Plana na okoliš utvrđeno je da bi za Plan bilo potrebno provesti postupak strateške procjene utjecaja na okoliš, s naglaskom na kulturnu baštinu i krajolik, uvažavajući mišljenje koje je u ovom postupku dalo Ministarstvo kulture, Uprava za zaštitu kulturne baštine, Konzervatorski odjel u Rijeci.

**Članak 2.**

Razlog za donošenje Plana je činjenica da su II. Izmjenama i dopunama Prostornog plana uređenja Grada Cresa usvojenim u prosincu 2018. godine, granice građevinskog područja naselja Cres izmijenjene odnosno prenamijenjenje u odnosu na postojeći urbanistički plan uređenja naselja Cres na način da su građevinskom području naselja priključene postojeće zone izdvojene namjene-turističke zone koje se nalaze neposredno uz granice naselja (T22 Grabar, T14 Grabar (sjever), T12 Zakol i T11 Kimen) te komunalno-servisna zona Cres - Pogonski ured HEP i sportsko rekreacijska zona "Dari" sve u cjelovito građevinsko područje naselja.

Obzirom na navedene promjene, postojeće odredbe važećeg UPU-a naselja Cres - građevinskih područja naselja NA 7 i površina izdvojenih namjena dijelom su neprovodljive te ne udovoljavaju u cijelosti potrebama građana i gospodarstva te je potrebna izrada novog Plana, uz istovremeno usklađenje s planom višeg reda.

**Članak 3.**

Ciljevi i programska polazišta Plana na području obuhvata su:

Prostornim planom uređenja Grada Cresa određene su slijedeće smjernice za izradu urbanističkog plana uređenja za građevinsko područje naselja Cres (NA7):

- Postići skladnu strukturu i razmještaj djelatnosti i aktivnosti u naselju.

- Razgraničiti kopneni i morski dio naselja- pojedina namjena prostora uz obalnu crtu mora treba biti odgovarajuće određena na moru s jasnim razgraničenjem kopnenog i morskog dijela pojedine namjene.

- Na razini građevinskog područja naselja Cres postignuti minimalnu gustoću od 30 st/ha.

- Poticati korištenje prostornih rezervi za gradnju u izgrađenom dijelu naselja.

- Poticati revitalizaciju i prenamjenu napuštenih i zapuštenih površina u naselju.

- Osigurati prostor za komunalne građevine i površine, određivanjem standarda za planiranje komunalnih građevina i komunalnih površina (parkovi, dječja igrališta, tržnice na malo, površine za zbrinjavanje otpada, i ostalo).

- Osigurati minimalno 10 m2/stanovniku parkovnih površina.

- Osigurati javna parkirališna,

- Osigurati prostor za komunalni privez plovila, sukladno namjeni na obalnom dijelu naselja,

- Osigurati proširenje pojasa gradskih plaža, obalne šetnice, biciklističkih staza

- Uspostaviti lokalni pomorski promet.

- Usporedo graditi/ rekonstruirati sustave za odvodnju i pročišćavanje komunalnih otpadnih voda s izgradnjom/rekonstrukcijom vodovoda, te rješavati oborinsku odvodnju.

- Prilikom izgradnje linijske infrastrukture omogućiti postavljanje mreže podzemnih cijevi za smještaj elektroničkih komunikacijskih kabela.

- Osigurati minimalne sadržaje javne i društvene namjene (obrazovni, zdravstveni, zabavni, kulturni, upravni, pravosudni, vjerski i drugi slični sadržaji),

Uz opće smjernice iz Prostornog plana novim Planom potrebno je:

- Planirati sportsko rekreacijske sadržaje, predviđa se izgradnja otvorenih i poluotvorenih igrališta (mali nogomet, rukomet, košarka, odbojka i dr.), polivalentna sportska dvorana i ostalih pomoćnih građevina (svlačionice i sl.), bazena, te smještaj rekreacijskih, pratećih, zabavnih i uslužnih (ugostiteljsko-trgovačkih) djelatnosti.

- Redefinirati sportske i rekreacijske sadržaje uz osnovnu školu,

- Sagledati mogućnosti redefiniranja namjene i mogućih sadržaja unutar zahvata Brodogradilišta sa uklanjanjem plivajućeg doka,

- Utvrditi mogućnosti i uvjete gradnje/rekonstrukcije na užem pojasu Lungomara Sv. Mikule do hotela Kimen za sportsko rekreacijske i turističko/ ugostiteljske sadržaje,

- Predvidjeti mogućnost korekcije postojeće obalne linije za pješačku i biciklističku komunikaciju te dohranjivanje odnosno povećanje novih sunčališta, te proširivanje postojećih mulića kako bi se zadovoljila povećana potreba za novim sunčalištima na gradskim plažama,

- Planirati dislokaciju postojeće benzinske stanice, policijske postaje te vatrogasnog doma na za to primjereniju i pristupačniju lokaciju u široj kontaktnoj zoni naselja Cres.

**Članak 4.**

U provedenom postupku u cilju utvrđivanja značajnog utjecaja izrade Plana na okoliš, Grad Cres zatražio je mišljenja tijela i osoba određenih posebnim propisima:

- Primorsko - goranska županija, Upravni odjel za prostorno uređenje, graditeljstvo i zaštitu okoliša, Riva 10/I, 51000 Rijeka

- Ministarstvo graditeljstva i prostornog uređenja, Ulica Republike Austrije 20, 10000 Zagreb,

- Ministarstvo unutarnjih poslova Republike Hrvatske, Policijske uprave Primorsko-goranske, Sektora zaštite od požara i civilne zaštite, Trg žrtava fašizma 3, 51000 Rijeka,

- Ministarstvo pomorstva, prometa i infrastrukture, Uprava za sigurnost plovidbe, Lučka kapetanija Rijeka - Lučke ispostave Cres, Jadranska obala1, 51557 Cres,

- Županijska lučka uprava Cres, Jadranska obala 1, 51557 Cres,

- JU Zavod za prostorno uređenje Primorsko-goranske županije, Splitska 2/II, 51000 Rijeka,

- Hrvatska elektroprivreda, Operator distribucijskog sustava d.o.o., DP Elektroprimorje Rijeka, Viktora Cara Emina 2, 51000 Rijeka,

- HEP- Obnovljivi izvori energije d.o.o., Ulica grada Vukovara 37, 10000 Zagreb,

- Državna uprava za zaštitu i spašavanje, Područni ured Rijeka, Riva 10, Rijeka,

- Vodoopskrba i odvodnja Cres Lošinj d.o.o., Turion 20/A 51 557 Cres,

- Komunalne usluge Cres Lošinj d.o.o. Cres, Turion 20/A 51 557 Cres

- Ministarstvo kulture, Konzervatorski odjel u Rijeci, Užarska 26, Rijeka,

- Upravni odjel za pomorsko dobro, promet i veze PGŽ- a, Slogin kula 2/VI, 51000 Rijeka

- Hrvatske vode, Vodnogospodarski odjel za slivove sjevernoga Jadrana, Đure Šporera 3 , Rijeka,

- Hrvatske ceste, Nikole Tesle 9, 51000 Rijeka,

- Županijska uprava za ceste PGŽ, Nikole Tesle 9/IX, 51000 Rijeka,

- JU Priroda, Grivica 4/I kat, 51000 Rijeka;

Svoje očitovanje dostavili su sljedeća tijela/osobe:

- Primorsko - goranska županija, Upravni odjel za prostorno uređenje, graditeljstvo i zaštitu okoliša, Riva 10/I, 51000 Rijeka, (KLASA:351-01/20-04/29, urbroj:2170/1-03-08/7-20-14, Rijeka, od 26. svibnja 2020.)

- Primorsko - goranska županija, Upravni odjel za prostorno uređenje, graditeljstvo i zaštitu okoliša, Riva 10/I, 51000 Rijeka, (KLASA: .351-01/20-04/29, urbroj:2170/1-03-08/7-20-13 od 26. svibnja 2020.)

- Hrvatska elektroprivreda, Operator distribucijskog sustava d.o.o., DP Elektro primorje Rijeka, Viktora Cara Emina 2, 51000 Rijeka, (Naš znak: 401200101-2468/20-GG, od 03.03.2020.)

- Uprava za zaštitu kulturne baštine, Konzervatorski odjel u Rijeci ( Klasa: 612-08/20-10/0087, urbr:532-04-02-11/8-20-2 od 10. ožujka 2020.) ,

- Hrvatske vode, Vodnogospodarski odjel za slivove sjevernog jadrana, Rijeka, Đure Šporera 3 ( Klasa:351-03/20-01/0000093, urbr:374-23-3-20-2 od 17. 03. 2020.)

- Hrvatske ceste, Sektor za pripremu, građenje i rekonstrukciju, Odjel za strateško planiranje, ( Klasa:340-01/20-01/16, Urbr:345-200-210-211/516-20-03/DB od 13.03.2020.)

Na temelju prethodnog mišljenja Ministarstva zaštite okoliša i energetike (KLASA:612-07/20-38/299, urbr:517-20-2 od 10.travnja 2020.godine) o mogućnosti značajnih negativnih utjecaja izrade Plana na ciljeve očuvanja i cjelovitost područja ekološke mreže Upravni odjel za prostorno uređenje, graditeljstvo i zaštitu okoliša Primorsko - goranska županija (KLASA: .351-01/20-04/29, urbroj:2170/1-03-08/7-20-13 od 26. svibnja 2020.) dalo je mišljenje da je izrada Plana prihvatljiva za ekološku mrežu .uz primjenu slijedećih uvjeta zaštite prirode:

Primorsko - goranska županija, Upravni odjel za prostorno uređenje, graditeljstvo i zaštitu okoliša (KLASA:351-01/20-04/29, urbroj:2170/1-03-08/7-20-14, Rijeka, od 26. svibnja 2020.) nakon razmatranja kriterija za utvrđivanje vjerojatno značajnog utjecaja plana na okoliš iz Priloga III. Uredbe o strateškoj procjeni utjecaja strategije, plana i programa na okoliš izdalo je mišljenje da bi za izradu Plana bilo potrebno provesti postupak strateške procjene utjecaja na okoliš.

Hrvatska elektroprivreda, Operator distribucijskog sustava d.o.o., DP Elektro primorje Rijeka, ne uvjetuje izradu strateške studije utjecaja na okoliš za izradu Urbanističkog plana uređenja naselja Cres.

Uprava za zaštitu kulturne baštine, Konzervatorski odjel u Rijeci izdalo je mišljenje da je potrebna provedba strateške procjene utjecaja na okoliš i to s naglaskom na sastavnicu okoliša: kulturna baština i krajolik.

Hrvatske vode dostavili su mišljenje da Plan neće imati značajni negativni utjecaj na okoliš.

Hrvatske ceste dostavili su mišljenje da nije potrebno provoditi stratešku procjenu utjecaja na okoliš .

Svoje očitovanje nisu dostavile slijedeće institucije/osobe, te se stoga smatra da nije potrebno provoditi postupak strateške procjene utjecaja Plana na okoliš:

- Ministarstvo graditeljstva i prostornog uređenja, Ulica Republike Austrije 20, 10000 Zagreb,

- Ministarstvo unutarnjih poslova Republike Hrvatske, Policijske uprave Primorsko-goranske, Sektora zaštite od požara i civilne zaštite, Trg žrtava fašizma 3, 51000 Rijeka,

- Ministarstvo pomorstva, prometa i infrastrukture, Uprava za sigurnost plovidbe, Lučka kapetanija Rijeka - Lučke ispostave Cres, Jadranska obala1, 51557 Cres,

- Županijska lučka uprava Cres, Jadranska obala 1, 51557 Cres,

- JU Zavod za prostorno uređenje Primorsko-goranske županije, Splitska 2/II, 51000 Rijeka,

- HEP- Obnovljivi izvori energije d.o.o., Ulica grada Vukovara 37, 10000 Zagreb,

- Državna uprava za zaštitu i spašavanje, Područni ured Rijeka, Riva 10, Rijeka,

- Vodoopskrba i odvodnja Cres Lošinj d.o.o., Turion 20/A 51 557 Cres,

- Komunalne usluge Cres Lošinj d.o.o. Cres, Turion 20/A 51 557 Cres

- Upravni odjel za pomorsko dobro, promet i veze PGŽ- a, Slogin kula 2/VI, 51000 Rijeka

- Županijska uprava za ceste PGŽ, Nikole Tesle 9/IX, 51000 Rijeka,

- JU Priroda, Grivica 4/I kat, 51000 Rijeka;

**Članak 5.**

Odluka kojom se utvrđuje da je potrebno provesti stratešku procjenu utjecaja Plana na okoliš donesena je na temelju pribavljenih mišljenja i procjene mogućih značajnih utjecaja planiranih izmjena na okoliš s naglaskom na kulturnu baštinu i krajolik.

Također, sagledan je i mogući utjecaj izrade Plana na ciljeve očuvanja i cjelovitost područja ekološke mreže, te je zaključeno da je izrada Plana prihvatljiva na ekološku mrežu uz primjenu slijedećih uvjeta zaštite prirode:

* Kontrolirati širenje invazivnih stranih vrsta te po potrebi provoditi eradikaciju u morskim staništima;
* Zabraniti nasipavanja prirodnih plaža, odnosno nasipavanje ugroženih i rijetkih morskih stanišnih tipova;
* Očuvati povoljne stanišne uvjete održavanjem povoljne kakvoće morske vode;
* Radove uklanjanja vegetacije za potrebe izgradnje pojedinih elementa Plana izvoditi izvan sezone gniježđenja većine ptica, odnosno od 15. kolovoza do 31. ožujka;
* Komunalne građevine i površine te parkirališna mjesta planirati izvan obuhvata ugroženih i rijetkih stanišnih tipova;
* Sustav vodoopskrbe planirati unutar koridora postojećih cesta, poljskih i šumskih putova.

**Članak 6.**

Prije donošenja ove Odluke zatraženo je mišljenje Primorsko-goranske županije, Upravnog odjela za prostorno uređenje, graditeljstvo i zaštitu okoliša o provedenom postupku ocjene o potrebi strateške procjene utjecaja na okoliš Plana i izdano je mišljenje kojim se utvrđuje da je postupak ocjene o potrebi strateške procjene utjecaja na okoliš proveden u skladu sa Zakonom o zaštiti okoliša i Uredbom o strateškoj procjeni utjecaja strategije, plana i programa na okoliš (Klasa:351-01/20-4/72, URBR:2170/1-03-08/7-20-2 od 30. lipnja 2020. god.).

**Članak 7.**

Grad Cres informirati će javnost sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša (Narodne novine“ broj 64/08), objavom na službenim stranicama Grada Cresa.

**Članak 8.**

Ova Odluka stupa na snagu osmog dana od dana objave u „Službenim novinama Primorsko-goranske županije“

KLASA: 350-01/19-1/3

URBROJ:2213/02-01-02-20-48

Cres, 08.srpnja 2020.godine

Gradonačelnik

Kristijan Jurjako, struč.spec.oec.